Hamilton bude o rok lepší. Nevyzerá ako niekto, kto by chcel skončiť kariéru, tvrdí.
Veľkú cenu F1 ovládol trinásťkrát, či už v monoposte Williamsu alebo McLarenu. V kráľovnej motošportu získal DAVID COULTHARD počas predošlého bodového systému celkovo 535 kariérnych bodov, dnes by to bolo v tisíckach.
V roku 2005 sa rozhodol podpísať zmluvu s novovytvoreným tímom Red Bull, s ktorým spolupracuje dodnes. V súčasnosti ho môžete vidieť na takmer každej veľkej cene s mikrofónom v ruke, ako vedie rozhovory s troma najlepšími jazdcami po pretekoch.
Na Slovensku a konkrétne v Bratislave bol už niekoľkokrát. V roku 2007 otváral prejazdom na monoposte Red Bullu tunel Sitina, pred rokom si doň sadol opäť a objavil sa s ním na Bratislavskom hrade.
Stal sa zakladateľom iniciatívy "More Than Equal", ktorej cieľom je nájsť pilotku F1. Založil ju spoločne s českým miliardárom Karlom Komárkom.
Oproti minulému roku sa zvýšil záujem žien o formulu 1 o 34 percent, vnímate aj vy tento zvýšený záujem?
Áno, takisto to pozorujem. Môj syn jazdí na motokárach v Anglicku, bol som tam uplynulý víkend a videl som tam oveľa viac dievčat ako naposledy.
Keď som jazdil ja v jeho veku, mali sme asi len jedno dievča v kategórii. Jedno alebo dve dievčatá snažiace sa preraziť proti tisícke chalanov, to je hra čísiel.
Nemáte dostatok fondu, aby ste ich mohli propagovať a rozvíjať ich talent tou správnou cestou.
Práve preto sme založili More Than Equal, aby sme podporovali mladé dievčatá na motokárach a poskytovali im tzv. "Verstappenovské zaobchádzanie".
Ale ako ste povedali, zvýšila sa pozornosť fanúšičiek a práve s nimi prichádza aj záujem si to vyskúšať, takže v budúcnosti ich určite uvidíme v tomto športe viac.
Charles Leclerc počas tejto sezóny povedal, že ak sa niekedy dostane žena do F1, malo by to byť pre jej kvality, nie pre posilnenie spoločenského odkazu. Súhlasíte s týmto výrokom?
Áno, súhlasím. Myslím si, že v tomto športe by sa na najvyššiu úroveň mali dostať len tí najlepší, ktorí si nejako nájdu cestu a dostanú šancu.
Aj tak ale nájdete množstvo tzv. platených jazdcov, ktorí si to miesto nevydobyli vďaka výsledkom vo formule 3 či formule 2, ale namiesto toho platia tímu za svoju sedačku a po dvoch či troch rokoch odídu, kedže nezaznamenajú žiaden progres.
Samozrejme, nie každý je taký dobrý ako Max, Lewis alebo Charles, to je jasné.
Predplatné si môžete kedykoľvek zrušiť.Máte už konto alebo predplatné? Prihláste sa